Ar tura (ghila), ur ta tzdar tenbatt n lemghrib ad teskr g temazight tutlayt ns tunsibt (langue officielle
) ?
Maxx ?
Aseqqsi amqran ayad ?
Igh nurri s umzruy, ran nafi mas bahra drusn izmaz lligh tga temazight tutlayt tunsibt n tesrtit (politique
) ula ahdrun (religion
) , turri bdda f usga tadj amras ns i tutlayin n imughaz.
ghik-an d uzemz ad llig neddr, tamazight tga ghass (ghir) awal n inamurn g tgwmma d teswak tefl imrasn unsibn (domaines officiels
) i taârabt d tefransist lli bughlanin g isuyas n tedamsa (économie
) d tinimmelin (écoles
) d usmal d temndiwin (institutions) n tanbatt akkw.
Maxx ? ?
Aseqqsi bahra mqqurn ayad ?
Lligh iffugh umaghuz arumi di 1956, tmun trabbut lli mu ttinin « amussu anamur » nttat d lmxezn s teslwayt n ugllid muhmmad wiss 5 f umqqen axatar lli f rad tsku tanbatt tirsal ns, mcickin-d akkw f tebrida n taydyulujit n taâraslamt, sittin tamazight f usga lli yadlli ittafn imik n watig dar umaghuz arumi, munen kullu (lemxzen d ikabarn isertanen swa ifasiyn gisn ula izelmadn ) f tinghi d usnghubu n tifraz n temagit tamazight g usmal d igherbaz... gwdeln assaghn d temsmunin timazighin, ar kkerzn tasrtit n usârreb 50 n usggwas ayad g wakal amazigh, srfufnn amadan (peuple
) amazigh g idurar ula timdinin, sndallfen imeghnasn ns (ttayn lexttabi, neghin lmsaâdi d wiyyad, sneghubun lhbbaz, amzen azayku d idbelqasm d ikken d harc rras d wiyyad ).
Amqqen ad axatar lli f munen ssaghen as adustur, sawln gis f :
- temagit n tawunkt (état) mas tga “taârabt-tamuslmt” tg agzzum g lmaghrib amqran n waârabn,
- tutlayt tunsibt n tawunkt mas tga ghass taârabt,
- tirsal n tanbatt mas bidden-t ghass f târaslamt.
Imir wiss 19 gh udustur ad iskr gh ugllid “LAMIR LMUMININ”, lli irksen gr tesrtit d uhdrun, isers agllid s ghemk-an g berra n temasayt ( responsabilité ), isku yas tirsal ns f taydyulujit n uhdrun ilsan aqccab n târabt.
Tuskka yad tasrtant ( système politique
), lli ibidden f tutlayt n uhdrun, is tezdar ad tsker g temazight tutlayt ns tunsibt?
Igh urta tsenfl tenbatt adustur ad s wayyad issenen s “telayikt “ ( la laïcité
), lli ibiddn f tesaghult tamadlant n izerfan n ufgan, tuma isentayn n tatrart ( modernité
) d teghikant ( relativité
), d temnnawt d luqqer n wiyyad ( ihdrunen, tidlsiwin ula tafganit akkw ), ur ad tizdir ad tessen s temazight mas tga tutlayt tunsibt.
Ghayan af igwdl uwnni agldan (discours royal
) tasrtit f temazight iswwuttu yas asays n tedlsa g ugns n unsinag agldan n tewssna Tamazight (IRCAM).
Tawunkt (état
) igh tra ad tg tatrart (moderne
) tadimkratit, iqqan-d ad tsenfl tirsal ns s temazight lli bdda isngaran gr TALB d UMGHAR, tasutin f tasutin ayad, ku yan gisn d usays ns.
Iqqan-d gh tegldit ad tsenfl imir wiss 19, tellf i yumqqen an lli-t ismunen d “ umussu anamur” .
Amur n temazgha imyar bdda tigldiwin zegh cicung ar massinisa d yuba ar tacfin d yiwis n tumert...macc tagldit tanghramt (civile
) issenen s tutlayt n umazigh mas tga tutlayt n tuskka tasrtant; tin tsertit d uhdrun d tedamsa d usmal d tudert yuman akkw.
Biksatas Lhsayni
kab_Latn unk gaz_Latn kab_Latn kab_Latn lus_Latn kab_Latn kab_Latn kab_Latn kab_Latn kab_Latn gaz_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn taq_Latn kab_Latn lit_Latn kab_Latn isl_Latn kab_Latn fon_Latn vec_Latn kab_Latn kab_Latn kab_Latn kab_Latn ayr_Latn